ສະມາຊິກງານແຕ່ງດອງ 17 ຄົນ ເສຍຊີວິດໃນເຫດເຮືອຫຼົ້ມ ທີ່ປາກິສຖານ (ວີດີໂອ)
ພວກ​ທີ່​ເສຍ​ຊີວິດ ​ແມ່ນ​ຮວມທັງ​ເຈົ້າ​ບ່າວ ພ້ອມ​ດ້ວຍ​ອ້າຍຂອງ​ລາວ ​ແລະ​ເດັກ​ນ້ອຍ​ອີກ 2 ຄົນ. ​ເຈົ້າ​ສາວ​ກ່າວ​ວ່າ ລາວ​ລອດ​ຊີວິດ​ມາ​ໄດ້ ​ໂດຍການກອດ​ເສົາ​ໄຟຟ້າ​ໄວ້.
ບັນດາເຈົ້າໜ້າທີ່ປາກິສຖານ ກ່າວວ່າ ພວກສະມາຊິກ ຢ່າງ ໜ້ອຍ 17 ຄົນໃນງານກິນລ້ຽງແຕ່ງງານເສຍຊີວິດ ເວລາເຮືອ ຂອງເຂົາເຈົ້າຫລົ້ມໃນແມ່ນ້ຳສາຍນຶ່ງໃນແຂວງປັນຈາບ ໃນ ລະຫວ່າງເກີດນ້ຳຖ້ວມໃນລະດູມໍລະສຸມຄັ້ງຮ້າຍແຮງທີ່ສຸດ ທີ່ບໍ່ເຄີຍເຫັນມາກ່ອນໃນພາກພື້ນແຫ່ງນັ້ນ ໃນຮອບຫຼາຍທົດ ສະວັດຜ່ານມາ ພວກທີ່ເສຍຊີວິດນັ້ນແມ່ນຮວມທັງເຈົ້າບ່າວ ພ້ອມດ້ວຍອ້າຍ ຂອງລາວແລະເດັນນ້ອຍອີກ 2 ຄົນ ມີຄົນຢູ່ໃນເຮືອຢ່າງໜ້ອຍ 30 ຄົນເວລາເຮືອເກີດອຸບັດເຫດປີ້ນຂວ້ຳ ໃນເຂດ Muzaffar garh ໃກ້ກັບເມືອງ Multan ໃນວັນອາທິດວານນີ້ ເຈົ້າສາວກ່າວວ່າ ລາວລອດຊີວິດມາໄດ້ ໂດຍການກອດເສົາໄຟຟ້າໄວ້ ແລະວ່າ ລາວໄດ້ ຂຶ້ນໄປນຳເຮືອລຳນັ້ນ ໂດຍບໍ່ຟັງຄຳແນະນຳຂອງພໍ່ແມ່ລາວ ນ້ຳຖ້ວມແລະດິນເຈື່ອນ ຍ້ອນຝົນຕົກໜັກໃນລະດູມໍລະສຸມ ເປັນເວລາຫຼາຍມື້ ມາຮອດ ປັດຈຸບັນນີ້ ໄດ້ເອົາຊີວິດຜູ້ຄົນໄປແລ້ວເກືອບ 500 ສົບໃນປາກິສຖານແລະອິນເດຍ ປາ ກິສຖານ ຊຶ່ງເຄີຍໄດ້ຮັບຄວາມເສຍຫາຍຕິດຕໍ່ກັນມ າຫຼາຍຄັ້ງຈາກໄພນ້ຳຖ້ວມ ໃນແຕ່ລະ ປີ ນັບແຕ່ປີ 2010 ເປັນຕົ້ນມາ ເວົ້າວ່າ ປະຊາຊົນຈຳນວນຫຼາຍເຖິງ 2 ລ້ານ 3 ແສນຄົນ ໄດ້ຮັບຜົນກະທົບຈາກໄພທຳມະຊາດດັ່ງກ່າວ